Fra gården Sletta ved Verma er det anleggsvei gjennom Vermedalen til østre ende av Langvatnet. Fjellstyrer har en hytte ved vannet. Det er påvist flere fangstanlegg (dyregraver) i området. Langs innsjøen gikk en viktig ferdselsrute mellom Sunnmøre og fjellbygdene i Oppland. Olav den Hellige skal ifølge Snorre Sturlason ha reist denne veien vinterstid med et følge på 400 mann. De eldste sporene av menneskelig aktivitet er trolig flere tusen år gamle.